นายกรัฐมนตรี แนะสงกรานต์ปีนี้ อยู่บ้าน หยุดเชื้อ เพื่อครอบครัว พร้อมเชิญชวนประชาชนร่วมสรงน้ำพระพุทธรูปที่บ้าน เป็นการแสดงความรัก สืบสานประเพณี
นายกรัฐมนตรี แนะสงกรานต์ปีนี้ อยู่บ้าน หยุดเชื้อ เพื่อครอบครัว พร้อมเชิญชวนประชาชนร่วมสรงน้ำพระพุทธรูปที่บ้าน เป็นการแสดงความรัก สืบสานประเพณีพลเอก ประยุทธ์ จันทร์โอชา นายกรัฐมนตรีและผู้อำนวยการศูนย์บริหารสถานการณ์โควิด-19 เปิดเผยว่า แม้ว่ารัฐบาลได้ประกาศให้เลื่อนวันหยุดสงกรานต์ในปีนี้ ยังมีกิจกรรมที่เสี่ยงต่อการแพร่กระจายของเชื้อโควิด-19 ดังนั้น รัฐบาลจึงมีแนวทางปฏิบัติที่สำคัญทั้งข้อห้ามและข้อแนะนำคือ งดการเดินทางกลับภูมิลำเนา งดการรดน้ำขอพรญาติผู้ใหญ่ งดจัดกิจกรรมที่มีการรวมตัวกันของคนหมู่มาก หรือเดินทางไปพื้นที่เสี่ยง และงดเว้นการจัดกิจกรรมในทุกระดับ และเพื่อสืบสานประเพณีอันดีงามของไทย ประชาชนสามารถปฏิบัติกิจกรรม อาทิ การสรงน้ำพระพุทธรูปที่บ้าน การแสดงความรัก ความกตัญญูขอพรพ่อแม่และญาติผู้ใหญ่ เว้นระยะห่างระหว่างกัน 1 ถึง 2 เมตร และสวมหน้ากากตลอดเพื่อปกป้องคนที่รักได้ พร้อมกันนี้ นายกรัฐมนตรีได้กล่าวอวยพร โดยขอให้ทุกคนมีความสุข สุขภาพแข็งแรง มีกำลังใจ ที่จะร่วมต่อสู้วิกฤติครั้งนี้ไปด้วยกัน “สงกรานต์ปีนี้ อยู่บ้าน หยุดเชื้อ เพื่อครอบครัว”